
Americanul care l-a omorât pe Teo Peter 
construieşte și vinde dispozitive pentru 
consumatorii de canabis. Cazurile în care 
americanii au fost mai presus de legea română 


Teodor Stan 15/02/2024 


Sursa foto: Gandul 


Christopher Van Goethem, puşcaşul marin american care l-a omorât pe Teo Peter în urmă cu 19 ani, trăieşte 
binemersi în Statele Unite, unde produce şi comercializează dispozitive folosite de consumatorii de canabis, 


serie Gândul. 


Pe 4 decembrie 2004, autoturismul condus de Christopher Van Goethem, angajat al Ambasadei Americane, a intrat 


în taxiul în care se afla Teo Peter, omorându-l pe loc. 


Conform informațiilor furnizate atunci de poliţie, Van Goethem era sub influența băuturilor alcoolice şi se afla în 
maşină cu amanta sa, el fiind căsătorit la acea vreme. Deşi funcţionarul Ambasadei Statelor Unite ale Americii de la 
Bucureşti a fost condus la Institutul Naţional de Medicină Legală pentru a i se recolta probe biologice, acesta s-a 


opus, invocând faptul că la institut „nu se foloseşte instrumentarul medical pus la dispoziţie de ambasadă”. 


În mod ruşinos, autoritățile române au consimțit la scoaterea din țară a lui van Goethem, care a plecat din România 


la mai puţin de 24 de ore de la incident. Evident, pentru a nu da socoteală în faţa justiţiei. 


În schimb, van Goethem a fost „judecat” de către justiția americană. Judecătorii din SUA l-au achitat după doi ani de 


acuzaţia de omor prin neglijenţă. 


În schimb, militarul a fost găsit vinovat însă de declaraţii oficiale false în faţa anchetatorilor şi de obstrucţionarea 


justiţiei şi a primit o scrisoare de mustrare. 


Van Goethem a fost părăsit de soție şi şi-a găsit salvarea în producerea bongurilor, dispozitive folosite de 


consumatorii de canabis. 


Americanii, imuni la legea din România 


Cazul Van Goethem nu este singurul de acest fel. În 2022, o femeie a fost lovită pe trecerea de pietoni la București 


de o mașină a Ambasadei SUA. Autovehiculul era condus chiar de viceconsulul ambasadei. 
Cazul a fost muşamalizat rapid. 
Tot în 2022, un ofițer american a bătut un chelner din Caracal. Cazul a fost muşamalizat. 


În 2020, o femeie care a lucrat ca traducătoare la baza Mihail Kogălniceanu, acuza că în unitatea militară controlată 


de americani funcţiona un adevărat bordel. 
Acuzaţiile nu au fost nici măcar investigate. 


În 2019, cotidianul Libertatea arăta că militari americani de la Deveselu au folosit minore românce pentru relații 


sexuale, dar cazul a fost muşamalizat rapid de către DIICOT. 


În context, merită menţionat că SUA nu va ridica vizele de intrare pentru români nici în 2025. 


